# Príkaz ministra č. 53/2022, ktorým sa mení a dopĺňa príkaz ministra č. 39/2022, ktorým sa zriaďuje Rada pre periodické hodnotenie výskumnej, vývojovej, umeleckej a ďalšej tvorivej činnosti

Gestorský útvar: Odbor stratégií a koncepcií vedy, výskumu a vysokých škôl, oddelenie metodiky a hodnotenia tvorivých činností, tel. 02/59 374 250 ev. č.: 2022/19369:1-D9110

Minister školstva, vedy, výskumu a športu podľa čl. 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky vydáva tento príkaz:

### 

Príkaz ministra č. 39/2022, ktorým sa zriaďuje Rada pre periodické hodnotenie výskumnej, vývojovej, umeleckej a ďalšej tvorivej činnosti, sa mení a dopĺňa takto:

1. V prílohe čl. 4 ods. 4 písmeno b) znie:

„b) odvolaním z dôvodu nečinnosti člena,“.

2. V prílohe čl. 4 ods. 4 sa za písmeno b) vkladá nové písmeno c), ktoré znie:

„c) odvolaním z dôvodu, ak sa člen nezdržal konania, ktoré mohlo viesť ku konfliktu záujmov,“.

Doterajšie písmeno c) sa označuje ako písmeno d).

**Čl. 2**

**Účinnosť**

Tento príkaz nadobúda účinnosť 23. augusta 2022.

**minister**